62019TJ0615_INF
A Törvényszék (hatodik tanács) 2021. április 28‑i ítélete – Point Tec Products Electronic kontra EUIPO – Compagnie des Montres Longines, Francillon (Háromszög köré kiterjesztett két szárny ábrázolása)
(T‑615/19. sz. ügy)
„Európai uniós védjegy – Felszólalási eljárás – Az Európai Uniót megjelölő nemzetközi lajstromozás – Egy háromszög köré kiterjesztett két szárnyat ábrázoló ábrás védjegy – Egy négyszög köré kiterjesztett két szárnyat ábrázoló, korábbi európai uniós ábrás védjegy – Viszonylagos kizáró ok – Összetéveszthetőség – A 207/2009/EK rendelet 8. cikke (1) bekezdésének b) pontja (jelenleg az (EU) 2017/1001 rendelet 8. cikke (1) bekezdésének b) pontja) – A 2017/1001 rendelet 72. cikkének (2) bekezdése”
1.
Európai uniós védjegy – Az európai uniós védjegy meghatározása és megszerzése – Viszonylagos kizáró okok – Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A korábbi védjeggyel való összetéveszthetőség – Értékelési szempontok
(207/2009 tanácsi rendelet, 8. cikk, (1) bekezdés, b) pont)
(lásd: 26–30. pont)
2.
Európai uniós védjegy – Az európai uniós védjegy meghatározása és megszerzése – Viszonylagos kizáró okok – Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – Az érintett védjegyek hasonlósága – Értékelési szempontok – Összetett védjegy
(207/2009 tanácsi rendelet, 8. cikk, (1) bekezdés, b) pont)
(lásd: 38–40. pont)
3.
Európai uniós védjegy – Az európai uniós védjegy meghatározása és megszerzése – Viszonylagos kizáró okok – Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A korábbi védjeggyel való összetéveszthetőség – Egy háromszög köré kiterjesztett két szárnyat ábrázoló ábrás védjegy és egy négyszög köré kiterjesztett két szárnyat ábrázoló ábrás védjegy
(207/2009 tanácsi rendelet, 8. cikk, (1) bekezdés, b) pont)
(lásd: 43., 44., 50., 51. és 58–60. pont)
4.
Európai uniós védjegy – Az európai uniós védjegy meghatározása és megszerzése – A védjegynek bizonyos tagállamokban, illetve harmadik országokban való korábbi lajstromozása – Hatás
(lásd: 64. pont)
5.
Bírósági eljárás – Keresetlevél – Alaki követelmények – A felhozott jogalapok rövid ismertetése – A keresetlevélben nem ismertetett jogi alapok – Más iratokra való általános hivatkozás – Elfogadhatatlanság
(A Bíróság alapokmánya, 21. cikk, első bekezdés; a Törvényszék eljárási szabályzata, 177. cikk, (1) bekezdés, d) pont)
(lásd: 68. pont)
Tárgy
Az EUIPO ötödik fellebbezési tanácsának a Compagnie des montres Longines, Francillon és a Point Tec Products Electronic közötti felszólalási eljárással kapcsolatban 2019. július 8‑án hozott határozata (R 2427/2018‑5. sz. ügy) ellen benyújtott kereset.
Rendelkező rész
1)
A Törvényszék a keresetet elutasítja.
2)
A Törvényszék a Point Tec Products Electronic GmbH‑t kötelezi a költségek viselésére.